
I. ВЪВЕДЕНИЕ

Настоящата Общинската стратегия за подкрепа за личностно развитие на децата и учениците в Община Якоруда 2025-2027 год.  е разработена в изпълнение на разпоредбата на чл. 197, ал. 1 и ал. 2 от Закона за предучилищното и училищното образование, чл. 5 от Наредбата за приобщаващото образование и във връзка с Областната стратегия за подкрепа за личностно развитие на децата и учениците в област Благоевград, утвърдена от областен управител на област Благоевград, съгласувана с началника на Регионалното управление по образование.
          Общинската стратегия е ориентирана към реализиране на политики и мерки, които осигуряват правото на достъп до качествено образование, удовлетворяване на образователните потребности и развитието на способностите на всяко дете и ученик. Стратегията е в съответствие с набелязаните цели, приоритети и мерки за подобряване на достъпа и качеството на предучилищното и училищното образование, заложени в международни и национални  документи: 
· Конвенция за правата на детето;
· Закон за предучилищното и училищното образованиe
· Закон за закрила на детето;
· Закон за борба срещу противообществените прояви на малолетни и непълнолетни;
· Наредба за приобщаващото образование;
· Наредба №15/2019 за статута и професионалното развитие на учителите, директорите и другите педагогически специалисти;
· Наредба за условията и реда за осъществяване на закрила на деца с изявени дарби;
· Наредба №13/2016 г. за гражданското, здравното, екологичното и интеркултурното образование;
· Наредба за приобщаващото образование;
· Механизъм за съвместна работа на институциите за обхващане и включване в образователната система на деца и ученици в задължителна предучилищна и училищна възраст;
· Областна стратегия за  подкрепа за личностно развитие на децата и учениците в област Благоеврад (2025-2027);

       Общинската стратегия определя потребностите, предизвикателствата и взаимодействията между участниците и заинтересованите лица в процеса на осигуряване на подкрепа за личностно развитие, а именно:
· Участниците в образователния процес: деца и ученици, педагогически специалисти, родители;
· Образователни институции в системата на предучилищното и училищното образование;
· Институции с координиращи и контролни функции: Регионално управление на образованието, Регионален център за подкрепа на процеса по приобщаващо образование, Регионална здравна инспекция, Държавна агенция „Закрила на детето“
· Органи на местната власт, МКБППМН;
· Други заинтересовани лица.

Целите и приоритетите на Общинската стратегия са съобразени със законовата рамка на процеса на приобщаващо образование в българските образователни институции и изконното право на всяко дете да бъде приобщено и ценено, да се гарантира достъпа му до подкрепа за личностно развитие в зависимост от неговите индивидуални потребности.
Общинската стратегия регламентира обществените отношения, свързани с процесите на приобщаващото образование, както и дейностите на всички институции в системата на предучилищното и училищното образование за предоставяне на подкрепа за личностно развитие на децата и учениците.
             Настоящата стратегия е за двугодишен период и подпомага гарантирането на качествено образование за всяко дете и ученик и пълноценната реализация на приобщаващото образование в детските градини и училищата на територията на община Якоруда.


II. ОБЩИ ПОСТАНОВКИ ЗА РЕАЛИЗИРАНЕ НА ПОДКРЕПАТА ЗА ЛИЧНОСТНО РАЗВИТИЕ 

          Съгласно чл. 174, ал. 1 от ЗПУО, институциите в системата на предучилищното и училищното образование осигуряват подкрепа за личностно развитие на децата и учениците, съвместно с държавните и местни органи и структури и доставчиците на социални услуги. Според чл. 176, ал. 1 от ЗПУО и чл. 4, ал. 2 от Наредбата за приобщаващото образование, подкрепата за личностно развитие се осигурява на всички деца и ученици, в съответствие с индивидуалните им потребности и има за цел да осигури за децата и учениците подходяща физическа, психологическа и социална среда за развиване на способностите и уменията им. Чрез Наредбата за приобщаващото образование се урежда редът за предоставяне на обща и допълнителна подкрепа. Член 171, ал. 1, т. 7 от ЗПУО, визира, че получаването на обща и допълнителна подкрепа е право на детето и ученика. В чл. 177, ал. 1 от ЗПУО и чл. 4, ал. 1 от Наредбата за приобщаващото образование определят два вида подкрепа за личностно развитие – обща и допълнителна.
Общата подкрепа за личностно развитие се осигурява в детските градини и в училищата и центровете за подкрепа за личностно развитие. Тя е  насочена е към развитието на потенциала на всяко дете и ученик и към превенцията на обучителните затруднения. Тя включва:
1. екипна работа между учителите и другите педагогически специалисти
2. обучение чрез допълнителни модули за деца, които не владеят български език;
3. дейности за прилагане на програми за психомоторно, познавателно и езиково развитие;
4. индивидуална и групова работа при установени езикови и/или емоционално-поведенчески, и/или сензорни затруднения.
5. допълнителни консултации по учебни предмети, които се провеждат извън редовните учебни часове;
6. консултации по учебни предмети;
7. кариерно ориентиране на учениците;
8. занимания по интереси;
9. библиотечно-информационно обслужване;
10. грижа за здравето;
11. осигуряване на общежитие;
12. поощряване с морални и материални награди;
13. дейности по превенция на насилието и преодоляване на проблемното поведение;
14. ранно оценяване на потребностите и превенция на обучителните затруднения;
15. логопедична работа

Общата подкрепа гарантира участието и изявата на децата и учениците в образователния процес.


Допълнителната подкрепа за личностно развитие включва:
1. работа с дете и ученик по конкретен случай;
2. психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
3. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти;
4. предоставяне на обучение по специалните учебни предмети за учениците със сензорни увреждания;
5. ресурсно подпомагане.

Допълнителната подкрепа за личностно развитие се предоставя на следните деца и ученици:
· Деца и ученици със специални образователни потребности.
 „Специални образователни потребности“ на дете и ученик са образователните потребности, които може да възникнат при сензорни увреждания, физически увреждания, множество увреждания, интелектуални затруднения, езиково-говорни нарушения, специфични нарушения на способността за учене, разстройства от аутистичния спектър, емоционални и поведенчески разстройства.

· Деца и ученици в риск.
 „Дете или ученик в риск“ е дете или ученик:
а) без родителска грижа или чиито родители са починали, неизвестни, лишени са от родителски права или родителските им права са ограничени;
б) жертва на злоупотреба, насилие, експлоатация или всякакво друго нехуманно или унизително отношение или наказание в или извън семейството му;
в) в опасност от увреждане на неговото физическо, психическо, морално, интелектуално и социално развитие.
-    Деца и ученици с изявени дарби.
 „Дете или ученик с изявени дарби“ е дете или ученик с трайни способности и постижения в областта на науката, изкуството или спорта, надвишаващи постиженията на неговите връстници.
· Деца и ученици с хронични заболявания.
 „Ученик с хронични заболявания“ е ученик със средно тежки, компенсирани и реконвалесцентни форми на съответното хронично заболяване.
Допълнителната подкрепа се предоставя въз основа на оценка на индивидуалните потребности, която се извършва от екип за подкрепа за личностно развитие в детската градина или училището. 

      Подкрепата за личностно развитие се осигурява на всички деца и ученици и цели да осигури:
· съответствие с индивидуалните им потребности;
· подходяща физическа, психологическа и социална среда за развиване на способностите и уменията им;
· осъществяване на подкрепата за детето и ученика най-близко до мястото, където живее и учи.
      Осигуряването на подкрепата за личностно развитие на децата и учениците от институциите в системата на предучилищното и училищното образование се осъществява в партньорство между държавните и местните органи и структури, както и с доставчиците на социални  услуги.
      Общата и допълнителна подкрепа за личностно развитие на децата и учениците, която  институциите в системата на предучилищното и училищното образование осигуряват, е неразделна част от самостоятелно разработени и прилагани цялостни политики, чиито основни принципи са:
· подкрепа за личностно развитие на детето и ученика;
· изграждане на позитивен организационен климат, което изисква създаване на условия за сътрудничество, ефективна комуникация и отношения на загриженост между всички участници в процеса на образование;
· утвърждаване на позитивна дисциплина, основана на мерки и подходи, гарантиращи изслушване на детето и ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите, превенция на обучителните трудности и ранното оценяване на риска от тях;
· развитие на училищната общност, съгласно заложените цели и дейности в Общинската стратегия за личностно развитие на децата и учениците.
       


Сравнителна таблица

	Вид подкрепа
	Обща подкрепа за личностното развитие по чл. 178, ал. 1 от ЗПУО
	Допълнителна подкрепа за личностното развитие по чл. 187 от ЗПУО

	Лица, получаващи съответната подкрепа
	Насочена е към развитието на потенциала на всяко дете  и ученик.
	Насочена е към деца и ученици със специални образователни потребности (СОП), в риск, с изявени дарби, с хронични заболявания, след извършване оценка на потребностите.

	Дейности
	1.Екипна работа между учителите и другите специалисти;
2.Допълнително обучение по учебни предмети при условията на закона;
3.Допълнителни модули за деца, които не владеят български език;
4.Допълнителни консултации по учебни предмети, които се провеждат извън редовните учебни часове;
5. Кариерно ориентиране на учениците;
6. Занимания по интереси; 
7.Библиотечно-информационно обслужване;
8. Грижа за здравето;
9. Осигуряване на общежитие;
10.Поощряване с морални и материални награди;
11.Дейности по превенция на насилието и преодоляване на проблемното поведение;
12.Ранно оценяване на потребностите и превенция на обучителните затруднения;
13. Логопедична и психологична работа. 





	1. Работа с дете и ученик по конкретен случай;
2.Психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания;
3. Осигуряване на достъпна среда, технически средства, специализирано оборудване, дидактически материали, методики и специалисти;
4. Предоставяне на обучение по специалните учебни предмети за учениците със сензорни увреждания;
5. Ресурсно подпомагане за деца и ученици със специални образователни потребности.
Съгласно чл. 81, ал. 2 от Наредба за приобщаващо образование, допълнителната подкрепа е :
- краткосрочна - минимум 1 учебна година, максимум - до края на етап на обучение и дългосрочна - повече от един етап или степен  на обучение или за целия период на обучение.



Приобщаващото образование е процес на осъзнаване, приемане и подкрепа на индивидуалността на всяко дете или ученик и на разнообразието от потребности на всички деца и ученици, чрез включване на ресурси, насочени към премахване на пречките пред ученето и към създаване на възможност за развитие и участие на децата и учениците във всички аспекти на живота на общността. Приобщаващото образование се реализира със следните основни принципи:
1. Гарантиране на правото на  всяко дете и ученик  на достъп до детска градина и училище най-близо до неговото местоживеене и качествено образование;
2. Гарантиране на достъпа на всяко дете или ученик до подкрепа за личностно развитие в зависимост от неговите индивидуални;
3. Прилагане на диференцирани педагогически подходи в съответствие с интересите и стимулиращи мотивацията на детето и ученика, съобразени с възрастовите и социални промени в живота му и адаптирани към способността му да прилага усвоените компетентности на практика.
4. Приемане и зачитане уникалността на всяко дете и ученик и подкрепа на неговото личностно израстване, на които образователните институции трябва да откликнат по подходящ начин, чрез гарантиране на  максимално развитие на неговия потенциал.
5. Равнопоставеност и недопускане на дискриминация при провеждане на предучилищното и училищно образование.
6. Професионално развитие и повишаване на педагогическите компетентности на работещите в образователните институции с оглед на откликване на необходимостта от осигуряване на обща и допълнителна подкрепяща среда на децата и учениците.
7. Сътрудничество на институциите в системата на предучилищното и училищното образование на всички равнища – управление, диалог и екипност, споделяне на добри практики в процеса на приобщаващото образование, ефективно взаимодействие с родителските общности и неправителствените организации, осигуряване на обща и допълнителна подкрепяща среда.
8. Сътрудничество между всички участници в процеса на приобщаващото образование - детската градина/училището, детето/ученика, семейството и общността.

      Стратегията за развитие на личностното развитие на децата и учениците в Община Якоруда в периода 2025 – 2027 година е дългосрочен документ, които се основава на извършения анализ на потребностите за подкрепа на личностното развитие на децата и учениците в Община Якоруда и идентифициране на тенденциите за развитие, като определя визията и общите стратегически цели на общинската политика за личностно развитие на децата и учениците до 2027 година.
       Настоящата Стратегия е основана на разбирането, че в центъра на образователната система е личността на детето и ученика. Работата и интересите на всички участници в образователния процес трябва да бъдат в посока на основната цел – равен достъп и качествено образование за всички деца. 
        Задачата на Стратегията е да формулира целите за развитие на училищното образование и предучилищното обучение, подготовката и личностното развитие на децата и учениците в община Якоруда, както и да очертае основните мерки за тяхното постигане. 
        Настоящият документ се приема за периода до 2027 година. За по-добра ефективност и устойчивост на мерките, се предвижда възможност за внасяне на необходими промени. След 2027 година, Стратегията може да бъде продължена, допълнена или изменена, в зависимост от постигнатите резултати и актуалната обстановка в образователната система в община Якоруда.


III. АНАЛИЗ НА СЪСТОЯНИЕТО И ПОТРЕБНОСТИТЕ ОТ ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА ЯКОРУДА.

 Образователната структура на територията на Община Якоруда за учебната 2025/2026 г. включва 1 детска градина, 1 Основно училище, 1 Средно училище, 1 Професионална гимназия и 3 Обединени училища.  
Общият брой на децата и учениците за учебната 2025/2026 година на децата в детските градини е 310, а на учениците в училищата –1 047.
Общинските училища и детската градина на територията на Община Якоруда се финансират на принципа на делегираните бюджети, като директорите им са второстепенни разпоредители с бюджет.  Средствата от държавния бюджет се предоставя на училищата и детската градина по формула, според броя записани ученици/деца. Община Якоруда дофинансира маломерните и слетите паралелки в училищата.

1. Детска градина-Община Якоруда: 

     В  община Якоруда има 1 /една/ Детска градина – община Якоруда, с  основна сграда  в град Якоруда и филиали в селата: Аврамово, Бунцево, Бел Камен, Конарско, Юруково, Смолево и Черна Места. Детската градина е с 8 групи в града и 8 групи в селата / Юруково – 2 групи, Конарско – 1 група, Бел Камен -1 група, Аврамово -1 група, Смолево -1 група, Черна Места -1 група, Бунцево -1 група /.  Общо децата за учебната 2025-2026 г. в Детската градина са 310.

  В детските градини броят на незаписаните деца в задължителна предучилищна възраст  е сведен до минимум, като основната причина е заминаване заедно с родителите им в чужбина  и честата миграция от едно населено място, в друго. В детските градини за привличане и задържане на деца се прилагат мерки като: поддържане на качество на възпитателно-образователния процес, добра кадрова обезпеченост, осигуряване на подкрепа за личностно развитие.

           1.1 Сградният фонд на детската градина в града и филиалите в селата е в добро състояние и отговаря  на санитарно-хигиенните и противопожарни изисквания за организация на образователно-възпитателния процес. Сградата на Детската градина в гр. Якоруда е санирана, извършен е цялостен ремонт на покрива, подменена е цялата отоплителна инсталация, изградена е собствена фотоволтаична система. Всички групи във всяка детска градина  разполагат  с просторни и светли зали за игри и занимания, уютни спални, гардеробни и санитарни  възли. 
 
          1.2 Състоянието на спортните площадки и физкултурни салони е добро, с оглед нормалното протичане на учебен процес и спортни игри. За игри и занимания на открито детската градина и филиалите по селата разполагат с просторни и озеленени дворове. Оборудвани са  площадки за игра на всички групи с необходимите съоръжения за игра на открито – катерушки, пързалки, пясъчници, пейки, люлки. Преди началото на учебната година се прави проверка на монтираните детски съоръжения за игра на открито.

1.3 Кадровото обезпечаване на детската градина в Община Якоруда  е добро. Директора и учителите притежават квалификационна степен, а повишаването на професионалната им компетентност се осъществява чрез квалификационни форми, организирани от детските градини, Регионално управление по образование гр. Благоевград, МОН както и по различни програми и проекти. 


Числеността на персонала в детските градини  за учебната  2025/2026 г.. е както следва:

	
№
	
Детска градина

	Педагогически специалисти
	Непедагогически персонал
	Общо

	1.
	Детска градина – Община Якоруда
	33
	27
	60

	ОБЩО:
	33
	27
	60




Във всички филиали и в основната сграда на Детска градина-Община Якоруда има оборудвани здравни кабинети, които се обслужват от правоспособни квалифицирани  медицински кадри. Кабинетите са заредени с необходимите съгласно нормативните документи лекарствени средства.

           1.4 Храненето на децата в основната сграда в град Якоруда, във филиала в града и филиалите по селата се осъществява на целодневен режим на обучение. В кухненския блок на сградата на Детска градина – Община Якоруда в гр. Якоруда се приготвя храна, съгласно наредбите и правилниците на Министерството на здравеопазването, при спазване изискванията на Областна дирекция за безопасност на храните – Благоевград. Храната за филиала в града и по селата се доставя със специализиран автомобил. 

1.5 Отоплението на детските заведения в града и селата от общината е с различен вид гориво. Филиалите на детската градина в селата се отопляват предимно с печки на дърва. Отоплителната инсталация на детската градина в града е локално парно отопление на дърва и изградена собствена фотоволтаична система. 

1.6 Пропускателен режим и охрана – в  детските градини в община Якоруда с правилници е въведен пропускателен режим, който се осъществява от непедагогическия персонал. В   основната сграда  на детската градина в град Якоруда има монтирано видеонаблюдение. 




2.Училища

        Училището трябва да утвърждава и възпитава децата в толерантност и уважение към различните, нуждаещи се от специални образователни потребности, както и да е пример за разбиране, толерантност и съжителство на различните религии, етноси и култури. Чрез личния пример и целенасочено обучение в умения и компетентности, изграждащи личности с активна гражданска позиция и възпитавани в дух на не насилие, толерантност, търпимост и не дискриминация.
   В образователната система на община Якоруда възможност за придобиване на средно образование се осъществява в едно средно училище - СУ „Св. Св. Кирил и Методий“ и една професионална гимназия - ПГ „Петко Р. Славейков“. На територията на община Якоруда има едно основно училище – ОУ „Неофит Рилски“ с. Бел Камен и три обединени училища – ОбУ „Братя Миладинови“ с. Конарско, ОбУ „Гоце Делчев“ с. Смолево, ОбУ „Васил Левски“ с. Юруково. Като през последните години ОбУ „Братя Миладинови“ с. Конарско обявява прием на ученици след завършен 7 клас.

           В образователната система са обхванати 1 047  ученика в дневна форма на обучение, 15 ученика в самостоятелна форма и 3 в индивидуална форма на обучение, разпределени в учебните заведения по данни на директорите към 31.01.2026 г.,  както следва: 

	№
	Учебно заведение
	Форма на обучение
	
	Общо

	
	
	Дневна
	Самостоятелна
	Индивидуална
	

	1.
	СУ „Св. св. Кирил и Методий“ 
гр. Якоруда
	486
	-
	3
	489

	2.
	ПГ „Петко Рачов Славейков“ гр. Якоруда
	252
	15
	-
	267

	3.
	ОУ „Неофит Рилски“ с. Бел Камен
	31
	-
	-
	31

	4.
	ОбУ „Братя Миладинови“ с. Конарско
	117
	-
	-
	117

	5.
	ОбУ „Гоце Делчев“ с. Смолево
	81
	-
	-
	81

	6.
	ОбУ „Васил Левски“ с. Юруково
	80
	-
	-
	80

	                                         ОБЩО:
	1 047
	15
	3
	1 065



Общият брой на маломерните и слетите паралелки с не по-малко от 10 ученици в Община Якоруда за учебната 2025/2026 година е  4 и е в  следните училища: 
· СУ „Св. св. Кирил и Методий“ гр. Якоруда;
· ОбУ „Васил Левски“ с. Юруково;
· ОбУ „Гоце Делчев“ с. Смолево;
· ОбУ „Братя Миладинови“ с. Конарско. 

Общият брой на маломерните и слетите паралелки с по-малко от 10 ученици в Община Якоруда за учебната 2025/2026 година е  4  и е както следва в  следните училища:
· ОбУ „Васил Левски“ с. Юруково – III-ти клас – 6 ученика и VII-ми клас – 9 ученика;
· ОбУ „Гоце Делчев“ с. Смолево – I-ви клас  6 ученика;
· ОбУ „Братя Миладинови“ с. Конарско  - II-ри клас – 6 ученика.

Основно училище „Неофит Рилски“ с. Бел Камен е включен в списъка на защитени училища. През учебната 2025/2026 година броя на учениците е 32. Тенденцията е през следващите няколко години  броя на постъпващите ученици в 1 клас да е средно от 4 до 6 ученици. В училището се обучават само ученици от махалите на село Бел камен, за да дойдат на училище учениците преминават пеша през гориста местност и силно пресечен терен. Ако настъпи ситуация на закриване на училището в с. Бел камен, ежедневното пътуване на учениците до най-близкото населено място ще бъде трудно и рисковано за живота и здравето на децата, най-вече поради отдалечеността и тежките природогеографски условия на планинския район,  насечена местност, с остри и опасни завои и стръмни наклони. Проведените срещи и разговори с родителите на учениците за евентуално ежедневно пътуване на децата на тази възраст до най-близкото възможно училище не дава положителен резултат. Освен отдалечеността и труднопроходимият път, тежкото финансово и социално положение са причини, които ще принудят родителите да  не изпращат децата си да учат в друго населено място. Предвид обективните причини  вероятно много ученици няма да имат възможност да завършат дори основно образование, което е нарушение на правото им на образование.              
Учениците в община Якоруда през настоящата учебна година се обучават в дневна, индивидуална и самостоятелна форма на обучение, в едносменен режим.
             Училищата изпълняват своя план - прием с ученици предимно от територията на община Якоруда. 
  Сградният  фонд на училищата  се поддържа и отговаря на санитарно-хигиенните и противопожарни изисквания. Във всички училища се извършват ежегодни текущи ремонти, с цел осигуряване на максимално добри условия за провеждане на учебен процес. Състоянието на спортните площадки и физкултурни салони, с оглед нормалното протичане на учебен процес и спортни игри е добро. През 2025 г. се откриха спортни площадки в СУ „Св. св. Кирил и Методий“ гр. Якоруда, ПГ „Петко Рачов Славейков“ гр. Якоруда и ОбУ „Братя Миладинови“ с. Конарско. Това дава възможност на децата да бъдат активни и да спортуват в модерна и вдъхновяваща среда. Физкултурните салони и спортните площадки се поддържат в добро състояние.
              Училищата в Община Якоруда са кадрово осигурени с правоспособни учители по всички предмети. Директорите и учителите притежават квалификационни степени, а повишаването на професионалната им компетентност се осъществява чрез квалификационни форми, организирани от училището, Регионално управление по образование гр. Благоевград, МОН както и по различни програми и проекти. 
Числеността на персонала работещ в училищата през учебната 2025/2026 учебна година  е както следва:

Брой персонал в училищата през учебната 2025/2026 година

	№
	Училища
	Педагогически персонал
	Непедагогически персонал
	Общо

	1.
	СУ „Св. св. Кирил и Методий“ 
гр. Якоруда
	48
	14
	62

	2.
	ПГ „Петко Рачов Славейков“ гр. Якоруда
	20
	10
	30

	3.
	ОУ „Неофит Рилски“ с. Бел Камен
	8
	1
	9

	4.
	ОбУ „Братя Миладинови“ с. Конарско
	17
	6
	23

	5.
	ОбУ „Гоце Делчев“ с. Смолево
	15
	6
	21

	6.
	ОбУ „Васил Левски“ с. Юруково
	13
	3
	16

	
	ОБЩО:
	121
	40
	161



              Отоплението на училищата е предимно с твърдо гориво.
            Учениците от всички населени места в община Якоруда, в които няма действащи училища, се извозват до най-близкото средищно или приемащо училище. Учениците пътуват със специализиран превоз – училищен автобус .
· Във всички училища има оборудвани здравни кабинети, които се обслужват от правоспособни квалифицирани  медицински кадри. Кабинетите са заредени с необходимите съгласно нормативните документи лекарствени средства
              Пропускателния  режим и охраната в част от училищата се осъществява от помощния персонал и дежурните учители по график.  В други училища има СОТ охрана и невъоръжена охрана. По силата на вътрешно училищни актове (правила за пропускателен режим, заповеди на директорите, правилник за вътрешен трудов ред и система за дежурство на учителите), достъпът  на външни лица в района на училищата през учебно време се  контролира.
	 Инфраструктурата в повечето училища в общината не дава възможност за контролиран достъп до училищните дворове в извънучебно време. Спортните площадки се ползват от ученици и бивши възпитаници на училищата, от граждани. В тъмните часове от денонощието навсякъде е осигурено аварийно осветление на входовете на сградите. В някои от училищата е осигурено и 24-часово видео наблюдение  към дворното пространство, а други училища имат сключени договори с охранителни фирми за СОТ.

3. Деца и ученици със специални образователни потребности
В системата на предучилищното и училищното образование на децата и учениците в община Якоруда се  предоставя обща и допълнителна подкрепа за личностно развитие. Подкрепата за личностно развитие се предоставя в съответствие с индивидуалните образователни потребности на всяко дете и на всеки ученик, в подходяща физическа, психологическа и социална среда за развитие на способностите и уменията на децата и учениците. Общата и допълнителната подкрепа за личностно развитие се осигуряват там, където са децата или учениците – в детските градини и в училищата. 
За реализиране на общата и допълнителната подкрепа за личностно развитие в детските  градини и училищата е необходимо да работят психолог или педагогически съветник, логопед, социален работник и ресурсни учители. Общата подкрепа за личностно развитие се предоставя от учителите или от специалистите.  Допълнителната подкрепа за личностно развитие се предоставя в зависимост от плана за подкрепа на детето или ученика. Подкрепата за личностно развитие на децата и учениците се организира и осигурява в съответствие с разработените областни стратегии за подкрепа за личностно развитие на децата и учениците въз основа на анализ на потребностите от обща и допълнителна подкрепа във всяка община на територията на областта.
Подкрепата за личностно развитие се осигурява на всички деца и ученици и цели да осигури:
· съответствие с индивидуалните им интереси и потребности;
· подходяща физическа, психологическа и социална среда за развиване на способностите и уменията им;
· осъществяване на подкрепата за детето и ученика най-близко до мястото, където живее и учи.
Осигуряването на подкрепата за личностно развитие на децата и учениците от институциите в системата на предучилищното и училищното образование се осъществява в партньорство между държавните и местните органи и структури, както и с доставчиците на социални услуги. 
         Във всички училища и детски градини са изградени екипи за подкрепа за  личностно развитие (ЕПЛР) за всяко конкретно дете и ученик, за което е извършена оценка на индивидуалните потребности и се предоставя допълнителна подкрепа. Изготвени са седмични разписания, съобразени с психо-физическите особености и индивидуалните потребности на децата и  учениците. Броят на децата със СОП в детските градини е 2, а в училищата – 10. За всички деца и ученици със СОП са разработени индивидуални учебни планове и индивидуални учебни програми. Броят на изготвените планове за подкрепа на деца  е 2, а на ученици – 10.  

По данни на НЕИСПУО към 31.05.2024 г.

	№
	Наименование на институцията
	Деца/ученици 
със СОП

	1.
	СУ „Св. св. Кирил и Методий“ 
гр. Якоруда
	4

	2.
	ПГ „Петко Рачов Славейков“ гр. Якоруда
	-

	3.
	ОУ „Неофит Рилски“ с. Бел Камен
	-

	4.
	ОбУ „Братя Миладинови“ с. Конарско
	2

	5. 
	ОбУ „Гоце Делчев“ с. Смолево
	2

	6. 
	ОбУ „Васил Левски“ с. Юруково
	-

	7. 
	Детска градина – Община Якоруда
	2

	
	ОБЩО:
	10



В детската градина и в училищата, в които има деца със специални образователни потребности обучението им се подпомага  от ресурсен учител,  съобразно потребностите. Броят на ресурсните учители се определя от броя на децата и учениците със СОП, от вида на подкрепата и от броя часове за ресурсно подпомагане. За всяко дете се изготвят индивидуален учебен план и програма от екипа от специалисти, който работи с детето. В резултат на ресурсното подпомагане в Община Якоруда децата се интегрират успешно в училищната среда, наблюдава се двустранна интеграция – децата със специални образователни потребности приемат и са добре приети от останалите ученици. 
     В училищата за всяко дете със специални образователни потребности има разработен индивидуален учебен план въз основа на училищния учебен план , който се утвърждава със заповед на директора на съответното училище. Ресурсното подпомагане на децата и учениците от община Якоруда се осъществява от специалисти на Регионален център за подкрепа на процеса на приобщаващо образование (РЦПППО) – Благоевград.  
            По проект „Бъдеще за децата в Община Якоруда“ се осигурява подкрепа на деца с различни специалисти – логопед,  психолог, рехабилитатор, медицинска сестра, педагози, социални работници и медиатори, стоматолог на граждански договор, съобразно специфичните потребности на потребителите. Сто шестдесет и две деца са включени в проекта. Чрез този проект се има за цел да се подкрепят семействата в отглеждането на децата, да ги стимулират за по-голяма активност във всички сфери на живота, за да се подобри качеството на връзката дете – родители, което подобрява атмосферата в семейната среда за децата. Децата и младежите имат възможност за комплексна подкрепа – от полагане на грижи за малки деца до консултиране относно възможностите за подобряване на тяхното образование, квалификация, шансове за заетост и т.н. Екип от специалисти предоставят различни интегрирани здравно-социални услуги за деца от 0 до 18 години. В същото време те са ангажирани с превенцията и информираността с детската заболеваемост и услугите за деца. По  Механизъм „Лична помощ“ на 27 деца с увреждания на възраст до 18 години се предоставя лична помощ от асистент.
            Грижата за обхващане и задържане на децата и учениците в учебните заведения е обща и се реализира с координираност между образователните  учреждения, общинската администрация, дирекция „Социално подпомагане“ и МКБППМН. Към настоящият момент за учебната 2025/2026 година в училищата на територията на общината няма отпаднали деца. 
       Община Якоруда активно работи по изпълнението на ПМС № 100/08.06.2018 г.   за създаване на Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст. Работата по Механизма спомага за идентифициране на случаите и за разработване на индивидуални мерки спрямо причините, довели до риск от отпадане - отсъствия, трудова миграция на родителите в чужбина или в друго населено място, преместване  в друго училище, лоши взаимоотношения в училище и др. Към настоящият момент по ПМС№100/08.06.2018 г.   за създаване и функциониране на Механизма за съвместна работа на институциите, екипите за обхват са 5, определени със Заповед на Началника на РУО - гр. Благоевград. За ръководители на екипите  са определени представители на РУО - гр. Благоевград. За учебната година 2025/2026 година няма данни за необхванати деца и ученици в задължителна предучилищна и училищна възраст.
       За осъществяване на дейностите по превенция на насилието и преодоляване на проблемното поведение на малолетни и непълнолетни, Местната комисия за борба срещу противообществените прояви на малолетните и непълнолетните  към Община Якоруда работи съвместно с отдел „Закрила на детето“, инспектор „Детска педагогическа стая“ и с образователните институции на територията на общината. През 2025/2026 г.  МКБППМН е работила с 390 деца по превантивна и информационна дейност на следните теми:
· Аз трябва да посещавам редовно училище и трябва да уча
· Безопасност на движението
· Етично и неетично поведение в отношенията
· Рискове от употребата на наркотици. Демонстрация на търсене на наркотични вещества с обучено митническо куче
· Вредата от употребата на алкохол
· Вредата от употребата на вейпове
· Вредата от тютюнопушенето
· Какво трябва да знаем за възобновяемата енергия и видове възобновяема енергия.
· "Правила, които читателя трябва да спазва в библиотеката" и четене на книжки по избор
· Здравословно хранене
· Хигиенни навици на децата от детските градини и заведения за превенция на инфекциозни заболявания/хепатити
· Оказване на първа помощ
· Превенция на ХИВ/СПИН
· Не на тормоза, но не за ден! и  Обич, доброта, подкрепа, съчувствие, разбиране, внимание, помощ, отзивчивост, съпричастност
· Деня на добротата и толерантността
· Годишнина от Обесването на Васил Левски
· 3-ти март - Освобождението на България от османско владичество1-ви ноември
· Световен ден на водата - почистване
· 24-ти май - Деня на славянската писменост и на българската просвета и култура 
· 1-ви ноември - Ден на народните будители
· Поход  до м. Царица Елена и м. Калята - Исторически и културни ценности
· Ден на българската община

     Образувани са 3 възпитателни дела от постъпили преписки от прокуратурата. Трима обществени възпитатели към Местната комисия се занимават индивидуално с малолетни и непълнолетни, нуждаещи се от подкрепа и контрол. Те са работили с общо 22 деца и младежи, склонни към противообществени прояви.  Местната комисия оказва съдействие на образователните институции за обхващане в училище на подлежащите на задължително образование деца и ограничаване на отпадането от училище на деца в криминогенен риск и криминални прояви. Целта на МКБППМН е ефективна корекционно-възпитателна работа, подкрепа и превантивна работа с деца с проблемно поведение. 
             С цел насърчаване на творческите заложби и потребности на деца с изявени дарби са заложени дейности за развитие на индивидуалните възможности и интереси на децата с изявени дарби. Като всяка година на 24 май – Ден на славянската писменост и българската просвета и култура на децата с изявени дарби, спечелили различни конкурси, олимпиади, се връчват грамоти и награди от кмета на Община Якоруда – г-н Мехмед Вакльов.


[bookmark: bookmark7]V. АНАЛИЗ НА ГРУПИТЕ В РИСК В ОБЩИНА ЯКОРУДА.

1. Характеристика на рисковите групи

      При анализа на рисковите групи се констатира липсата на достатъчно точни данни за броя на децата, които попадат в съответните групи, особено в случаите на потенциален риск. Така например, само наличието на много деца в семейството не може да бъде предпоставка за социално изключване, ако към тази характеристика не са включени и други, като продължителна безработица, проблеми в семействата, занижен родителски контрол, отговорността за отглеждане и възпитание на детето е поверена само на  единия родител, ниско образование на родителите.
В общината е разпространена практиката понякога грижата за децата да се разпределя между различните поколения в рамките на семейството, където бабата и дядото вземат ръководната роля. Много често родителите реално отсъстват, тъй като са на работа и в други населени места или в чужбина.
По данни на отдел „Закрила на детето” в община Якоруда не е налице тенденция да се настаняват за отглеждане в приемни семейства деца от етнически групи от други населени места, които са в потенциален риск. За  периода 2025-2026 г. на територията на общината няма настанени деца в приемни семейства  За да се подпомогне превенцията на настаняването и да се създадат условия за тяхното социално включване, е нужно да се използват пълно ресурсите на образователната система. Степента на ангажираност и отговорност на семейството е различна и е необходимо да се развива връзката с децата. 
    Голяма част от трудностите при осъществяване на адекватни политики, мерки и услуги по закрила на детето са свързани с отговорностите по отношение на детето. Групите, които се формират във връзка с грижата или отсъствието на грижа за децата от страна на биологичните родители са:
· настаняване на деца при близки и роднини
· работа с деца  по превенция  от изоставяне
· предприемане на мерки за закрила  на децата в семейна среда на основание чл. 23 от Закона за закрила на детето

Броят на децата от посочените групи по данни на Дирекция „Социално подпомагане” към  31.12.2025 г.  е следния:
· деца, настанени при близки и роднини - 1;
· брой деца, с които е работено  по превенция  от изоставяне - 4.
· работено е по 26 случаи с деца, за които е предприета мярка за закрила в семейна среда на основание чл. 23 от Закона за закрила на детето.
   

 Център за обществена подкрепа
 
        Центърът представлява  комплекс от социални услуги предназначени за деца и семейства с цел предотвратяване на изоставянето на децата и настаняването им в специализирани институции, превенция на насилието и отпадане от училище, деинституционализация и реинтеграция на деца, обучение в умения за самостоятелен живот и социална интеграция на деца от институции, консултиране и подкрепа на семейства в риск, оценяване, обучение и подкрепа на приемни родители и осиновители, консултиране и подкрепа на деца с поведенчески проблеми и прояви.  Основната цел на услугата е да подкрепи семейства в риск с цел осигуряване на семейна среда за децата, предотвратяване на изоставянето и институционализацията, подобряване на грижата за децата, настанени в специализирани институции. Социалната услуга „Център за обществена подкрепа”, функционира в условията на добри междуинституционални връзки и партньорство, изградени в съвместната работа и чрез прилагането на иновативни подходи към грижата за деца и младежи в риск. В мрежа от услуги „Център за обществена подкрепа”, гр. Якоруда, има ключова роля за оказване на помощ на деца в риск и на техните семейства за изграждане на благоприятна семейна среда и интеграция в обществото.


Деца с увреждания / деца в неравностойно положение /
     По предоставени данни от Дирекция „Социално подпомагане“ град Якоруда на община Якоруда са регистрирани 29 деца с увреждания. В тази група са включени деца с физически, умствени, психически, сензорни и комплексни увреждания.
Независимо от направените промени през последните години по отношение на подпомагането и предоставянето на услуги на родители, които отглеждат дете с увреждане, направеният анализ показва, че все още основните затруднения на родителите са от финансово естество /осигуряване на лекарства, консумативи, лечение, рехабилитация /.
             В същото време потребностите на децата с увреждания са свързани с възможностите за включване и реализация. По-голяма част от децата с увреждания посещават детските градини и училищата. Те са обхванати от ресурсно подпомагане. С тях работят ресурсни учители, логопед и психолог.
Основните потребности на децата с увреждания са:
· достъп до образование в общообразователни училища;
· равен достъп до услуги;
· осигуряване на достъп до адекватна здравна грижа;
· придобиване на умения и навици за самостоятелен живот;
· осигуряване на достъпна архитектурна среда;
· осигуряване на възможности за професионална квалификация;
· осигуряване на подкрепяща среда за семейството и близките на децата с увреждане;
· интеграция в общността.

      Дневен център за деца с увреждания

      Дневният център за деца с увреждания е социална услуга , осигуряваща дневна грижа, терапия и рехабилитация в специализирана среда. Услугата подкрепя деца с трайни увреждания, включително тежки множествени, като предлага психологическа, логопедична помощ, развитие на умения и организиране на свободното време. Тя цели социално включване и превенция на институционализацията. Услугите на ДЦДУ гр. Якоруда ползват 17 деца, като капацитета е за 20 деца. 


VI. ОСНОВНИ ПРИНЦИПИ ПРИ ИЗПЪЛНЕНИЕТО НА СТРАТЕГИЯТА 

- Законосъобразност – осигурява спазване на законовите и подзаконовирегламенти и ратифицирани документи по спазването на правата на децата и учениците, приобщаването им и осигуряване на подкрепа за личностното им развитие. 
- Целенасоченост – ясно и точно дефиниране на целите и установяване на взаимовръзки между тях за ефективно изпълнение на стратегията. 
- Партньорство и екипност – широко участие на всички институции на местно ниво за ефективно изпълнение на стратегията и планираните в нея цели, приоритети и мерки.
 - Концентрация и допълняемост – съсредоточаване на усилията на всички контактни групи на училищните организации с конкретни дейности по удовлетворяване и развитие на способностите и потребностите на децата и учениците. 
- Отвореност и включване на заинтересованите страни 
- Гъвкавост и адаптивност – приспособяване и актуализиране на мерките за подкрепа към различни субекти и обекти. 
- Прозрачност и публичност.



VII. МИСИЯ И ВИЗИЯ

1. Мисия

     Мисията на Общинската стратегия за подкрепа за личностно развитие на децата и учениците в община Якоруда е осигуряване на качествено и достъпно образование, насочено към мотивирани и способни на социална и професионална реализация деца и ученици, съобразено с индивидуалните им различия, интереси и способности и особеностите на времето, в което живеем.

2. Визия

Активно включване на всички заинтересовани страни в създаването на гъвкава и динамична система на средното образование в община Якоруда, отговаряща на потребностите за цялостна и пълноценна подкрепа за личностно развитие на всяко дете и ученик, обхват на всички деца, подлежащи на задължително предучилищно и училищно образование и трайното им приобщаване в системата.
       
 Определянето на визията, целите на Общинската стратегия и дейностите за нейното реализиране се базира на анализа на актуалното състояние на всички образователни институции в община Якоруда, включващ обхват на децата и учениците, кадрова обезпеченост с педагогически и непедагогически специалисти, състояние на физическата и архитектурната среда и възможностите за реализиране на пълноценна подкрепа за личностно развитие. Чрез анализ на актуалната ситуация се конкретизират целите и приоритетите на настоящата стратегия  и се залагат конкретни мерки и дейности.


VIII. СТРАТЕГИЧЕСКА ЦЕЛ
      
      Осигуряване на равен достъп до качествено образование, приобщаване на всяко дете и всеки ученик, подкрепа на тяхната индивидуалност и образователни процеси, чрез ефективното взаимодействие на всички заинтересовани страни.


IX. ОПЕРАТИВНИ ЦЕЛИ  И МЕРКИ ЗА ОСИГУРЯВАНЕ НА ПОДКРЕПА ЗА ЛИЧНОСТНОТО РАЗВИТИЕ НА ДЕЦАТА И УЧЕНИЦИТЕ

ОПЕРАТИВНИ ЦЕЛИ:
Да се осигури подходяща физическа, психологическа и социална среда за учене и развитие на способностите и уменията, да се премахнат пречките пред ученето и създадат възможности за развитие на децата и учениците в съответствие с индивидуалните им образователни потребности.
Повишаване капацитета на човешките ресурси за ефективно осигуряване на потребностите на всички деца и ученици.
Подобряване материалните условия и достъпността на училищната среда за обучение на деца и ученици със специални образователни потребности.
Подобряване взаимодействието между участниците в образователния процес (деца, ученици, педагогически специалисти и непедагогически персонал, родители и останалите институции) за осигуряване на необходимата подкрепа.
Развитие на институциите в системата на предучилищното и училищно образование за ефективно интегриране на целите, принципите, подходите и процедурите на нормативната уредба.
Подобряване на сътрудничеството с НПО и гражданското общество за осигуряване на по-добра обществена информираност и съпричастност към целите на приобщаващото образование.
Изкуственият интелект (ИИ) в образованието - нови възможности за учители и ученици.
МЕРКИ ЗА ПОСТИГАНЕ НА СТРАТЕГИЧЕСКАТА И ОПЕРАТИВНИТЕ ЦЕЛИ
[bookmark: bookmark28]ОПЕРАТИВНА ЦЕЛ 1.
Да се осигури подходяща физическа, психологическа и социална среда за учене и развитие на способностите и уменията, да се премахнат пречките пред ученето и създадат възможности за развитие на децата и учениците в съответствие с индивидуалните им образователни потребности.
[bookmark: bookmark30]МЯРКА 1.
[bookmark: bookmark32]Оценяване на индивидуалните потребности на децата и учениците и определяне на необходимостта от обща или допълнителна подкрепа чрез:
· Изграждане на добре функционираща система за предучилищно и училищно образование за обезпечаване на общата и допълнителната подкрепа за личностно развитие, която се осигурява там, където са детето и ученикът - в детските градини и в училищата;
· Осигуряване на обща подкрепа за личностно развитие в детската градина и училището чрез екипна работа на учителите и другите педагогически специалисти включваща и превенцията на обучителните затруднения.(чл. 13, чл. 16, чл. 22 от Наредбата);
· Извършване на оценка на риска и ранно оценяване за определяне на риск от възникване на обучителни затруднения на децата от предучилищна възраст. (чл. 8 - чл. 11 от Наредбата);
· При установяване на потребност от допълнителна подкрепа в детските градини и училищата, където няма необходимите специалисти да се осигурят от Регионален център за подкрепа на процеса на приобщаващото образование - Благоевград.

[bookmark: bookmark34]МЯРКА 2.
[bookmark: bookmark36]Осигуряване на обща подкрепа на децата и учениците с обучителни трудности в образователните институции. (чл. 20 – чл. 27 от Наредбата)
· Образователната институция осигурява консултации и допълнително обучение на учениците по съответните учебни предмети, идентифицирани като затрудняващи ученика;
· Осигуряване на допълнително обучение по български език, за които българският език не е майчин;
· Осигуряване на логопедична подкрепа като превенция на последващи обучителни затруднения;
· Използване на различни методи и подходи (интерактивни, групови, индивидуални, практически) в учебния процес, с цел придобиване на знания и умения за учене, социални умения и поведение;

МЯРКА 3.
Осигуряване на допълнителна подкрепа на децата и учениците в образователните институции.
· Създаване на Регионален екип за подкрепа за личностно развитие на децата и учениците със специални образователни потребности към Регионален център за подкрепа на процеса на приобщаващото образование - Област Благоевград за оценка на индивидуалните образователни потребности и одобряване на допълнителната подкрепа;
· Създаване на екипи за подкрепа за личностно развитие в детските градини или в училищата за допълнителната подкрепа, въз основа на оценката на индивидуалните потребности;
· Разработване на индивидуален учебен план и индивидуални учебни програми за допълнителна подкрепа за осигуряване на условия децата и учениците със специални образователни потребности да развият своя потенциал, като се стимулират да овладеят на достижимо равнище съответните знания и умения с цел пълноценната им реализация в живота;
· Прилагане и използване на разнообразни методи, техники и стратегии за преподаване, обучение, възпитание, учене и мотивиране на учениците със СОП. Използване и прилагане на иновативни дидактически упражнения и игри за работа с ученици със СОП;
· Стремеж за осигуряване на възможности за продължаване на обучението на учениците със СОП след VII клас, в т. ч. и професионална подготовка;
· Прилагане и използване на разнообразни методи, техники и стратегии за преподаване, обучение, възпитание, учене и мотивиране на учениците с изявени дарби и способности;
· Осигуряване на участия за децата и учениците в училищни, общински, регионални, национални и международни състезания, олимпиади и конкурси.
МЯРКА 4.
[bookmark: bookmark38]Планиране и реализиране на дейности за превенция на тормоза, насилието и агресията, както и дейности за мотивация, реакция и преодоляване на проблемно поведение и нарушения на дисциплината от деца и ученици. (чл. 39 – чл. 48 от Наредбата)
· Изготвяне на правила за поведение в паралелката или групата с участието на децата и учениците;
· Разглеждане на теми от глобално, гражданско, здравно и интеркултурно ниво на образование в часа на класа, в заниманията по интереси и във факултативните часове;
· Планиране и реализиране от образователните институции на ефективни дейности за партньорство с родителите и гражданските организации;
· Планиране и реализиране на дейности за развитие на компетентностите за преодоляване на различните форми на насилие и агресия и запознаване на всички членове на институционалната общност с техники за овладяване на различни ситуации;
· Планиране и реализиране от образователните институции на дейности по превенция и интервенция въз основа на Механизма за противодействие на училищния тормоз между децата и учениците в училище и на алгоритъма за неговото прилагане, утвърден от министъра на образованието и науката;
· Съдействие от общинските администрации в лицето на обществените възпитатели за превенция на проблемно поведение;
· Използване на общинската спортна база за организиране на спортни дейности на ниво община и населено място;
· Включване на детето и ученика в дейности за въздействие върху вътрешната мотивация чрез: обсъждане между ученика и класния ръководител с цел изясняване на възникнал проблем; използване на посредник за решаване на конфликт; консултиране на детето или ученика с психолог и/или педагогически съветник; включване в група за повишаване на социалните умения за общуване и за решаване на конфликти по ненасилствен начин; насочване към занимания, съобразени с неговите потребности; индивидуална подкрепа за ученика от личност, която го уважава (наставничество); участие на ученика в дейности в полза на паралелката или училището; други дейности, определени в правилника за дейността на институцията;
· Обобщаване и анализ на общинско ниво в края на I учебен срок и в края на учебната година на информация, подадена от образователните институции, за наложените санкции на ученици и реализирани мерки;
· Информираност на родителите за правата и задълженията им за подкрепа на екипа за подпомагане на детето и ученика и налагането на санкции за отказ за съдействие;
· Планиране и реализиране на дейности от образователните институции по Наредба № 13 за гражданското, здравното, екологичното и интеркултурното образование.
МЯРКА 5.
Осигуряване на възможности за разнообразна личностна изява на всички деца и ученици като средство за мотивиране и позитивна самооценка, в т.ч. и ученици със СОП.
· Организиране на училищно и общинско ниво на спортни празници, състезания, тържества и културни събития;
· Активно участие на деца и ученици в изяви на читалищата по населени места;
· Развитие на доброволчеството и създаване на трудови навици на децата учениците;
· Дейности, реализирани от ученическите съвети;
· Отбелязване на Международни дни различни изяви;
· Участие на ученици в олимпиади, спартакиади и конкурси.
[bookmark: bookmark40]МЯРКА 6.
[bookmark: bookmark42]Подкрепа на децата и учениците за развитие на талантите им на ниво образователни институции и общини. Изградени системи за награждаване и поощрения.
· Дейности по обща подкрепа за личностно развитие - Центрове за подкрепа за личностно развитие;
· Насърчаването на творческите заложби и потребности на деца с изявени дарби и подкрепата на талантливите деца;
· Прилагане на система за поощрения и награди от образователните институции за изявени ученици на училищно, общинско, областно и национално ниво;
· Поощряване на	ученическото 	самоуправление и поемане на отговорности;
· Дейности по обща подкрепа за личностно развитие в читалищата.
[bookmark: bookmark44]МЯРКА 7.
[bookmark: bookmark46]Дейности на Център за кариерно ориентиране по отношение консултиране на учениците за професионално ориентиране и реализация.
· Кариерно консултиране на ученици, на които предстои преминаване в следваща образователна степен или към пазара на труда. Обхват на ученици от VII, VIII, XI и XII клас;
· Създаване на единна система за ориентиране на учениците на територията на областта и общините в съответствие с нуждите на пазара на труда на общините и областта, чрез дейности на Центърът за кариерно ориентиране - обучения, тренинги, дискусии, групови консултации, семинари и др., свързани с кариерното ориентиране и личностното развитие на учениците, индивидуални консултации и подкрепа на родители и семейства;
· Организиране	и	провеждане	на	Образователна панорама	за
професионалното информиране и насочване на учениците;
· Организиране	и	провеждане	на	форуми по проблемите	на
професионалното образование;
· Организиране и провеждане на информационна кампания сред учениците от VII и VIII клас относно държавния-план прием след завършено основно образование;
· Организиране на информационна кампания сред родителите училищата и РУО - Благоевград;
· Координиране на съвместните дейности и училищните комисии за професионалното образование;
· Обхващане на максимален брой отпадащи ученици /Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст - Постановление № 100 на МС от 08.06.2018 г./;
· Работа с деца и ученици със СОП;
· Срещи с бизнеса и представители на висшите учебни заведения.
МЯРКА 8.
[bookmark: bookmark48]Намаляване на дела на преждевременно напусналите образователната система и реинтеграция.
· Оценка на рисковите фактори, планиране и реализиране на мерки за предотвратяване на отпадането и осигуряване на допълнителна подкрепа на деца в риск, чрез образователните медиатори;
· Подобряване на координацията и сътрудничеството между институциите по конкретни случаи на напускане на образователната система, и по обхвата на учениците, подлежащи на задължително обучение и привличане в детските градини и училище на необхванатите деца и ученици от социално слаби и ромски семейства (Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст - Постановление № 100 на МС от 08.06.2018 г.);
· Анализ на причините за преждевременно напускане на образователната система в края на учебен срок и края на учебна година;
· Реинтегриране на ученици в образователната система в други форми на обучение, съгласно ЗПУО;
· Инициативи на ниво училище и община с участието на ученици в благотворителни и доброволчески дейности;
· Ефективно използване на целодневната организация на учебния ден;
· Взаимодействие между детската градина и училището чрез общи инициативи за по-плавен преход от детската градина към училището както и между образователните етапи и степени;
· Използване на възможностите на медиатори за разяснителни кампании против ранните бракове в ромската общност.
ОПЕРАТИВНА ЦЕЛ 2
Повишаване капацитета на човешките ресурси за осигуряване потребностите на всички деца и ученици.
МЯРКА 1.
Осигуряване на специалисти в училищата и детските градини за предоставяне на обща и допълнителна подкрепа на децата и учениците.
· Обезпеченост с правоспособни, мотивирани и квалифицирани учители и специалисти -логопеди, психолози в детските градини и училищата;
· Предоставяне на методическа подкрепа на учителите - членове на екипите за подкрепа на личностно развитие в детските градини и училищата от специалистите на РУО и Регионален център за подкрепа на приобщаващото образование;
· Взаимодействие между институциите за съвместно ангажиране на необходимите специалисти;
· Развитие на практиката за назначаване на помощник на учител при повече от 3 деца или ученици със СОП в групата/паралелката;
· Използване ресурсите от специалисти, работещи в ЦОП, ЦПЛР и др. институции, предоставящи социални услуги.
МЯРКА 2.
Повишаване квалификацията на педагогическите специалисти за придобиване и усъвършенстване на компетентностите за идентифициране на потребностите от обща и допълнителна подкрепа.
· Предоставяне на информация за възможности за квалификация на педагогическите специалисти, свързани с приобщаващото образование;
· Обучение за използване на утвърдени от Министерството на образованието и науката методики за оценяване (Методика за оценка на образователните потребности на децата и учениците, Методика за функционална оценка и работа с деца с умствена изостаналост и аутистичен спектър на развитие, Методика за оценка на индивидуалните потребности на деца и ученици с множество увреждания), методики за вербално и невербално оценяване - ПЕКС (PECS) система, МАКАТОН, комуникация „ръка в ръка", Метода „Тадома", Метода „C-MAP", както и други методики, стандартизирани инструменти - Тест „Бине-Терман", Тест на Уекслър;
· Провеждане на обучения на училищно, общинско и на областно ниво /от РУО/ за учители, педагогически съветници и други специалисти, които работят с деца и ученици със СОП;
· Осигуряване на методическа подкрепа и обучение на педагогическите специалисти от детските градини за ранно разпознаване на риска от обучителни затруднения;
· Обмен на добри практики и споделяне на опит на ниво училище, община, област.
МЯРКА 3.
Изкуственият интелект в помощ на педагогическите специалисти.
· ИИ при генериране на идеи за уроци и помощ при структуриране на учебни програми;
· За създаване на интерактивни уроци с помощта на визуални елементи;
· За проследяване на прогреса на учениците и адаптиране на учебния процес;
· За адаптиране на уроците според нуждите на учениците.
ОПЕРАТИВНА ЦЕЛ 3
Подобряване достъпността на училищната среда за обучение на деца и ученици със специални образователни потребности
МЯРКА 1.
Подобряване на достъпната архитектурна среда в образователните институции. /чл. 106 от Наредбата/
· Изграждане на съоръжения за достъпност на входовете на училищата и детските градини - рампи, асансьори и др;
· Адаптиране на детските площадки и съоръжения за игра в училищата и детските градини за деца с увреждания;
· Изграждане на адаптирани санитарни възли в детските градини, училищата и обслужващите звена за децата със специални образователни потребности.
МЯРКА 2.
Подобряване на физическата среда в образователните институции /чл. 105/:
Чл. 105.	(1) Достъпната физическа среда включва осигуряване на
подходящи условия, използване и прилагане на иновативни подходи и съвременни технологии за архитектурна и физическа достъпност, които в най- голяма степен да отговорят на потребностите на децата и учениците.
(2) Достъпната физическа среда съчетава универсалния със специализирания дизайн и има следните основни характеристики:
1. логичност - лесно откриване на архитектурните елементи в сградата;
2. видимост - висока контрастност на съществените елементи в сградата и нейните помещения;
3. подходящо осветление.
(3) Достъпът на физическата среда е:
1. визуален - контраст и цветове, осветление и визуална маркировка;
2. тактилен - водещи парапети, предпазни решетки, тактилни символи;
3. вертикален - преодоляване на стълби, рампи, специални асансьори;
4. хоризонтален - включва изисквания към врати, фоайета, коридори, водещи линии, санитарни помещения и др.
[bookmark: bookmark50]МЯРКА 3.
[bookmark: bookmark52]Подобряване на специализираната подкрепяща среда в образователните институции /чл. 106, ал. 4 от Наредбата/.
· Стремеж за осигуряване на ресурсни кабинети във всяко училище и детска градина, където се обучават деца и ученици със СОП;
· Съобразяване на интериора на помещенията така, че да дават възможност да се устроят учебни места за ученици с увреждания: за инвалидни колички; учебни места за ученици с увреден слух (с достатъчна осветеност, която да позволява детето или ученикът свободно да отчита по устните на учителя), зрителни увреждания и др.;
· Оборудване при необходимост на учебни места за ученици с увреден слух с подходяща апаратура - FM системи и други, съвместими с личните слухови апарати или с кохлеарнитеимпланти на децата или учениците;
· Осигуряване при необходимост на специализирана техника за ученици с нарушено зрение брайлови машини, брайлови дисплеи, компютри със синтетична синтезаторна реч и други;
· Осигуряване при необходимост на устройства за проследяване на погледа и специализиран софтуер за използването им, суичове, софтуер за управление на компютър с глас, алтернативни клавиатури и мишки за ученици с комплексни физически увреждания;
· Осигуряване на подходящи помещения за кабинети за рехабилитация на слуха и говора, за логопедични кабинети, за ресурсни кабинети и за други специализирани кабинети;
· Осигуряване на достъп за обслужване на деца и ученици с увреждания в останалите помещения (библиотеки, административни кабинети и други);
· Организиране при необходимост на работни и игрови кътове за индивидуална работа или за работа на пода, както и кътове за почивка в класната стая или в стаята на групата, където заниманията и почивките се осигуряват с подкрепата на ресурсен учител или на помощник на учителя в помощ на децата и учениците със сензорно- интегративна дисфункция, комуникативни нарушения, разстройство от аутистичния спектър или други състояния, изискващи такава организация на пространството в класната стая в училището или в стаята на групата в детската градина;
· Осигуряване на специализиран транспорт от и до дома на детето и ученика с увреждане;
· Осигуряване на необходимите условия за участие на учениците със СОП в НВО и ДЗИ.
[bookmark: bookmark54]ОПЕРАТИВНА ЦЕЛ 4
Подобряване взаимодействието между участниците в образователния процес (деца, ученици, педагогически специалисти и родители) и останалите институции за осигуряване на необходимата подкрепа
МЯРКА 1.
Взаимодействие с родителите.
· Повишаване информираността на родителската общност за функциите на психолога, логопеда, рехабилитатора на слуха и говора при осъществяване на психо-социалната рехабилитация и рехабилитацията на комуникативните нарушения;
· Информиране на родителите за възможностите и насочване на учениците със специални образователни потребности след VІІ и Х клас за продължаване на образованието или за придобиване на професионална квалификация от Регионален екип за подкрепа за личностно развитие на децата и учениците със специални образователни потребности към Регионален център за подкрепа на процеса на приобщаващото образование;
· Своевременно информиране на родителите на деца в риск от отпадане от образователната система и предприемане на мерки, консултиране със специалист и др.;
· Приобщаване на родителите към училищната общност чрез включването им в дейности на ниво училище;
· Създаване на „Училище за родители“ в образователните институции, съвместно с НПО, обучаващи деца и ученици със СОП, с цел консултиране, разяснителни кампании и обмяна на опит.
МЯРКА 2.
Подобряване на координацията между образователната институция и всички заинтересовани страни за взаимодействие при кризи.
· Прилагане на Координационния механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция;
· Механизъм за съвместна работа на институциите по обхващане и включване в образователната система на деца и ученици в задължителна предучилищна и училищна възраст - Постановление № 100 на МС от 08.06.2018 г.
· Прилагане на Механизма за противодействие на училищния тормоз между децата и учениците в училище, утвърден със заповед № РД09- 1871/18.12.2015 г. на министъра на образованието и науката;
· Съвместни дейности с ОЗД и Местната комисия за борба с противообществените прояви на малолетни и непълнолетни (МКБППМН) в подкрепа на деца с рисково поведение и жертви на насилие;
· Провеждане на срещи-разговори в училищата, с участието на ученици и представители на МВР, ОЗД, МКБППМН;
· Участие на образователните институции в кампаниите на Световния ден без тютюнев дим, Международния ден за борба със злоупотребата и нелегалния трафик на наркотици, Европейският ден за борба с трафика на хора, Световния ден за борба със СПИН и др.

[bookmark: bookmark58]Междуинституционално сътрудничество и координация.
· Създадените условия за сътрудничество и отношения на загриженост между детски градини, училища, Регионален център за подкрепа на процеса на приобщаващо образование, всички участници в процеса на образование, да се подобрят чрез създаване на процедури за повишаване на ефективността на комуникацията между тях;
· Координация и съгласуваност на действията на ръководствата на детските градини и училищата и Регионален център за подкрепа на процеса на приобщаващото образование с цел обезпечаване на специалисти за оценка на индивидуалните потребности на децата и учениците със специални образователни потребности;
· Регионален център за подкрепа на процеса на приобщаващо образование - събира, анализира и обобщава информация, свързана с процеса на приобщаващото образование; формира база-данни за специалистите, които предоставят допълнителна подкрепа;
· Регионалното управление на образованието, след приключване на учебната година, предоставя обобщена информация за състоянието на процеса на приобщаващото образование на областния управител и органите на местното самоуправление.

[bookmark: bookmark62]Подобряване на сътрудничеството на институциите и гражданското общество за осигуряване на по-добра обществена информираност и съпричастност към целите на приобщаващото образование.
· Осигуряване на траен процес на промяна на обществените нагласи в подкрепа на приобщаващото образование чрез разяснителни кампании сред родителската общност;
· Провеждане на кампании и регионални инициативи по въпросите на приобщаващото образование в сътрудничество с всички заинтересовани страни;
· Съдействие за включването и участието на родителите и педагогическите специалисти в дискусии по въпросите на приобщаващото образование;
· Развиване на разнообразни форми на сътрудничество на институции, с физически и юридически лица с нестопанска цел за подпомагане процеса на приобщаване на децата.


[bookmark: bookmark66]X. ОТГОВОРНОСТИ И РОЛИ
      Общините отговарят за цялостното изпълнение на общинската стратегия на собствената си територия и приноса към изпълнението на областната стратегия. Целите се постигат с общите усилия на всички заинтересовани от процеса страни, в съответствие с компетенциите им и планираните цели и дейности.
След приемането на областната стратегия, в изпълнение на чл. 197, ал .1 и 2 от ЗПУО, всяка община разработва общинска стратегия за личностно развитие на децата и учениците за период от 2 години, която се приема от общинския съвет.
За изпълнение на общинската стратегия, ежегодно до 30 април, общинския съвет, по предложение на кмета и след съгласуване с Регионалното управление на образованието, приема годишен план за изпълнение на дейностите за подкрепа на личностно развитие. Общинските стратегии и съгласуваните, и приети годишни общински планове се изпращат на областния управител.
Изпълнението на годишните общински планове се координира и отчита на общинско ниво по ред, определен от кметовете на общините и в сроковете, посочени в чл. 197, ал. 3 от ЗПУО.

XI. ИНДИКАТОРИ ЗА ПОСТИГАНЕ НА ЦЕЛИТЕ НА СТРАТЕГИЯТА

Постигането на оперативните цели на общинската стратегия ще се следи чрез няколко основни индикатора, свързани с основни аспекти от цялостната промяна.
· Брой деца и ученици, получили подкрепа – по видове подкрепа;
· Брой реинтегрирани деца и ученици – според профила на отпадналите от образователната система;
· Брой специалисти, ангажирани в процесите по осигуряване на подкрепа;
· Брой педагогически специалисти, участвали в краткосрочни обучения за развитие на професионалните компетентности за предоставяне на обща и допълнителна подкрепа за личностно развитие;
· Брой институции, реализиращи дейности по подкрепа;
· Брой новосъздадени и/или преобразувани институции, предоставящи подкрепа за личностно развитие на децата и учениците;
· Брой детски градини и училища, които самостоятелно организират и обезпечават ресурсното подпомагане на децата и учениците, брой деца/ученици със СОП в тях и процент спрямо общия брой деца и ученици със СОП;
· Брой институции с подобрена подкрепяща образователна среда;
· Брой институции с увеличен кадрови капацитет – назначени квалифицирани кадри, в т. ч. училищни лекари, медицински сестри, педагогически съветници, психолози, ресурсни учители и др.;
· Брой реализирани проекти и програми, пряко насочени към осигуряване на подкрепа за личностно развитие на децата и учениците;

XII. УПРАВЛЕНИЕ, МОНИТОРИНГ И КОНТРОЛ	
        Срокът за изпълнение на целите на Стратегията е до 2027 година.
За изпълнение на общинската стратегия, общинският съвет приема годишен план на дейностите за подкрепа за личностно развитие. Годишният план се приема по предложение на кмета на общината след съгласуване със съответното регионално управление на образованието.
Предоставянето на дейностите се извършва при спазване на държавния образователен стандарт за приобщаващото образование.
В общинските годишни планове на дейностите за подкрепа за личностно развитие се дефинират конкретните дейности в изпълнението на всяка цел, сроковете, отговорните институции, източниците на финансиране. Определят се базовите и целеви стойности на индикаторите за оценка на изпълнението на целите.
Отчитането на резултатите се предшества от анализ и оценка на въздействието, заедно с препоръки за актуализиране/отпадане или за нови мерки за следващия период.
Основен източник за финансиране на Стратегията е Държавният бюджет чрез бюджета на общината и делегираните бюджети на училищата и детските градини. В изпълнението на проекти за предоставяне подкрепа на личностното развитие на децата и учениците могат да се използват и средства от Оперативните програми, финансирани от ЕС и национално съфинансиране.
Настоящата стратегия е приета с Решение № 17 / Протокол № ОбС 02/16.02.2026  г.

